               COMISIA EUROPEANĂ
            Bruxelles, 23.10.2017
            COM(2017) 613 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare în urma uneicereri din partea Greciei – EGF/2017/003 GR/Attica retail)

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul privind FEG”).

               2.La 13 aprilie 2017, Grecia a depus cererea EGF/2017/003 GR/Attica retail pentru o contribuție financiară din partea FEG, în urma disponibilizărilor
                  2
                care au avut loc în sectorul economic încadrat la NACE Rev. 2 diviziunea 47 (Comerț cu amănuntul, cu excepția autovehiculelor și motocicletelor) în regiunile de nivel NUTS 2 Attica (EL30) și alte 10 regiuni
                  3
                din Grecia.

               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din partea FEG.

               REZUMATUL CERERII

                        Cererea FEG

                        EGF/2017/003 GR/Attica retail

                        Stat membru

                        Grecia

                        Regiunea (regiunile) în cauză (nivel NUTS
                           4
                         2)

                        Macedonia de Est, Tracia (EL11)

                        Macedonia Centrală (EL12)

                        Macedonia de Vest (EL13)

                        Tesalia (EL14)

                        Epir (EL21)

                        Grecia de Vest (EL23)

                        Grecia Centrală (EL24)

                        Peloponez (EL25)

                        Attica (EL30)

                        Sudul Mării Egee (EL42)

                        Creta (EL43)

                        Data depunerii cererii

                        13 aprilie 2017

                        Data confirmării de primire a cererii

                        13 aprilie 2017

                        Primirea traducerii

                        12 mai 2017

                        Data solicitării de informații suplimentare

                        26 mai 2017

                        Data depunerii cererii de acordare a două săptămâni suplimentare pentru a furniza informațiile solicitate

                        7 iulie 2017

                        Termenul pentru furnizarea informațiilor suplimentare

                        21 iulie 2017

                        Primirea traducerii informațiilor suplimentare

                        16 august 2017

                        Termenul pentru finalizarea evaluării

                        8 noiembrie 2017

                        Criteriul de intervenție

                        Articolul 4 alineatul (2) din Regulamentul privind FEG

                        Număr de întreprinderi vizate

                        9

                        Sectorul (sectoarele) de activitate economică

                        (Diviziunea din NACE Rev. 2)
                           5

                        Diviziunea 47 (Comerț cu amănuntul, cu excepția autovehiculelor și a motocicletelor)

                        Perioada de referință (nouă luni):

                        19 aprilie 2016 - 19 ianuarie 2017

                        Numărul total de disponibilizări

                        725

                        Numărul total de beneficiari eligibili

                        725

                        Numărul total de beneficiari vizați

                        725

                        Buget pentru servicii personalizate (EUR)

                        4 720 250

                        Buget pentru punerea în aplicare a FEG
                           6
                        (EUR)

                         195 000

                        Buget total (EUR)

                        4 915 250

                        Contribuția din partea FEG (60 %) (EUR)

                        2 949 150

               EVALUAREA CERERII

               Procedura

               4.La 13 aprilie 2017, Grecia a depus cererea EGF/2017/003 GR/Attica retail în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii la aceeași dată și a solicitat informații suplimentare din partea Greciei la 26 mai 2017. Aceste informații suplimentare au fost furnizate în termen de opt săptămâni de la data solicitării, după o prelungire cu două săptămâni a termenului, la solicitarea justificată a Greciei. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 8 noiembrie 2017.

               Eligibilitatea cererii

               Întreprinderile și beneficiarii în cauză

               5.Cererea se referă la 725 de lucrători disponibilizați în sectorul economic încadrat la diviziunea 47 (Comerț cu amănuntul, cu excepția autovehiculelor și a motocicletelor) a NACE Rev. 2. Disponibilizările efectuate de cele 9 întreprinderi au loc în regiunile de nivel NUTS 2 Attica (EL30) și 10 alte regiuni
                  7
               .

                        Întreprinderile și numărul de disponibilizări din perioada de referință

                        ΗΛΕΚΤΡΟΝΙΚΗ ΑΘΗΝΩΝ Α.Ε.Ε.

                        428

                        ΝΟΤΟΣ COM ΣΥΜΜΕΤΟΧΕΣ Α.Ε.

                        33

                        DIXONS SOUTH - EAST EUROPE SA

                        42

                        ΠΕΤ ΣΙΤΙ ΑΕΒΕ

                        23

                        ΗΛΕΚΤΡΟΛΟΓΙΚΑ ΕΛΛΑΣ

                        37

                        ΣΑΡΑΦΙΔΗΣ Α.Ε.

                        28

                        ΑΤΗΝΗ ΧΟΝΤΟΣ Α.Ε.Ε

                        29

                        ΑΦΟΙ ΒΕΡΟΠΟΥΛΟΙ Α.Ε.

                        49

                        ΜΕΤΡΟ ΑΕΒΕ

                        56

                        Număr total de întreprinderi: 9
                           8

                        Număr total de disponibilizări:

                        725

                        Numărul total de persoane care au fost nevoite să își înceteze activitatea independentă:

                        0

                        Numărul total de lucrători eligibili și de persoane care desfășoară activități independente:

                        725

               Criteriile de intervenție

               6.Grecia a depus cererea în temeiul criteriilor de intervenție prevăzute la articolul 4 alineatul (2), de derogare de la criteriile prevăzute la articolul 4 alineatul (1) litera (b) din Regulamentul privind FEG, care prevede disponibilizarea a cel puțin 500 de lucrători într-o perioadă de referință de nouă luni, în întreprinderi care își desfășoară activitatea în același sector economic definit în diviziunea NACE Rev. 2 și care sunt situate într-o regiune sau în două regiuni învecinate de nivel NUTS 2 dintr-un stat membru. Au existat 513 concedieri în regiunea de nivel NUTS 2 Attica (EL30).

               7.Perioada de referință de nouă luni vizată în cerere este cuprinsă între 19 aprilie 2016 și 19 ianuarie 2017.

               Calcularea disponibilizărilor și a cazurilor de încetare a activității

               8.Disponibilizările din perioada de referință au fost calculate după cum urmează:

               –269 de la data notificării individuale de către angajator privind concedierea sau încetarea contractului de muncă al lucrătorului;

               –456 de la data încetării de facto a contractului de muncă sau a expirării acestuia.

               Beneficiarii eligibili

               9.Numărul total de beneficiari eligibili este de 725.

               Legătura dintre disponibilizări și criza financiară și economică mondială care face obiectul Regulamentului (CE) nr. 546/2009

               10.Pentru a stabili legătura dintre disponibilizări și criza financiară și economică mondială care face obiectul Regulamentului (CE) nr. 546/2009, Grecia susține că economia elenă s-a aflat într-o recesiune profundă de la începutul crizei în 2008. În conformitate cu ELSTAT, autoritatea statistică elenă, începând cu 2008 și până în 2016, PIB-ul real al Greciei a scăzut cu 26,2 puncte procentuale, consumul public cu 22,8 de puncte procentuale și consumul privat cu 24,4 puncte procentuale, în timp ce rata șomajului a crescut cu aproximativ 14 puncte procentuale. Deși se estimează că economia Greciei va reîncepe să crească, iar previziunile pentru unii dintre acești indicatori sunt deja pozitive pentru 2017
                  9
               , piața muncii va continua să se confrunte cu dificultăți și în viitorul apropiat.

               11.Pentru a face față plăților datoriei externe, începând din 2008 guvernul elen a luat măsuri nepopulare cum ar fi majorarea cotelor de impozitare, raționalizarea cheltuielilor publice și reducerea salariilor angajaților din sectorul public. Salariile din sectorul privat au fost, de asemenea, reduse, în încercarea de a spori competitivitatea economiei elene.

               12.Un efect imediat al reducerii veniturilor a fost scăderea consumului, în special de produse care nu sunt de primă necesitate. Începând cu anul 2009, în Grecia consumul privat a continuat să scadă până în 2013, în pofida unei redresări lente la nivelul UE-28. După o ușoară redresare în 2014, tendința descendentă a consumului privat în Grecia a început din nou în 2015
                  10
               .

               13.Potrivit raportului ELSTAT referitor la venitul casnic și la condițiile de viață, 21,2 % dintre greci s-au situat sub pragul de sărăcie
                  11
                în 2016.

               14.Conform unui studiu recent
                  12
                realizat de IME-GSEVEE
                  13
               , publicat în ianuarie 2016, una din trei gospodării au afirmat că nivelul veniturilor lor a scăzut în 2015 comparativ cu anul precedent, în timp ce 94,2 % dintre gospodării afirmă că veniturile lor au scăzut în mod semnificativ de la începutul crizei.

               15.În perioada 2009-2016, indicatorul privind încrederea consumatorilor
                  14
                s-a deteriorat considerabil în cursul primilor patru ani, de la 46 în 2009 la 75 în 2012 și, în pofida unei redresări în perioada 2014-2015 (-49 puncte), începând cu 2016, indicatorul s-a deteriorat în mod semnificativ la -73,3 în februarie 2017
                  15
               .

               16.Până în prezent, sectorul comerțului cu amănuntul a făcut obiectul a șapte cereri FEG
                  16
               , toate depuse în contextul crizei economice și financiare mondiale.

               Evenimentele care au condus la disponibilizări și la încetarea activității

               17.Conform autorităților elene, evenimentele care au dus la aceste disponibilizări au fost în principal în număr de două: (1) scăderea veniturilor casnice disponibile - din cauza creșterii sarcinii fiscale, a scăderii salariilor și a creșterii șomajului - având ca rezultat o scădere drastică a puterii de cumpărare; (2) reducerea drastică a împrumuturilor acordate întreprinderilor și persoanelor fizice din cauza lipsei de lichidități a băncilor elene. Conform Băncii Greciei, ritmul anual de creștere a împrumuturilor acordate gospodăriilor și întreprinderilor a fost negativ începând cu 2010, din cauza lipsei de lichidități a băncilor elene
                  17
               .

               18.Din cauza scăderii puterii de cumpărare a gospodăriilor elene din 2008, cererea de bunuri de folosință îndelungată și bunuri esențiale a scăzut. Acest lucru a condus la o scădere semnificativă a vânzărilor cu amănuntul în perioada 2008-2015, care au variat de la 60 % pentru aparatele de uz casnic la 30 % pentru comercianții cu amănuntul din sectorul alimentar și la 23 % pentru supermarketuri
                  18
               . Potrivit InfoBank Hellastat SA
                  19
               , scăderea vânzărilor cu amănuntul este de așteptat să continue pe viitor.

               19.În acest context, societățile din sectorul comerțului cu amănuntul s-au confruntat cu probleme grave în ceea ce privește viabilitatea, deoarece elementele lor de finanțare și performanța lor s-au înrăutățit în perioada de criză. Cifra de afaceri totală în sectorul comerțului cu amănuntul au avut o tendință descendentă constantă, fiind în scădere cu peste 63 % în perioada 2008-2016, de la 112,6 în 2008 la 71,1 în 2016
                  20
               .

               20.Scăderea continuă a veniturilor consumatorilor greci le-a schimbat obiceiurile și atitudinea legată de consum. De asemenea, creșterea continuă a vânzărilor electronice, care a atins 18,3 % în noiembrie 2016, a pus o presiune și mai mare asupra magazinelor tradiționale
                  21
               . Toate acestea au contribuit la o rată deja ridicată a șomajului
                  22
               . Conform Raportului anual din 2016 al Institutului Muncii din cadrul Confederației generale a lucrătorilor din Grecia (GSEE), 164 000 de locuri de muncă au fost pierdute în perioada 2008-2015 în sectoarele comerțului cu amănuntul, industriei prelucrătoare și construcțiilor, ceea ce reprezintă 64,2 % din totalul pierderilor de locuri de muncă
                  23
               .

               Impactul preconizat al disponibilizărilor asupra economiei și a ocupării forței de muncă la nivel local, regional sau național

               21.Cu toate că în ultimii patru ani șomajul în Grecia a fost în ușoară scădere, rata șomajului este în continuare cea mai ridicată din UE (23,6 %) în 2016.

               22.Autoritățile elene susțin că disponibilizările din cele 11 regiuni vizate vor agrava și mai mult situația șomajului, care s-a deteriorat deja ca urmare a crizei economice și financiare. În 2016, Grecia a avut cele mai ridicate rate ale șomajului dintre statele membre ale UE și este pe locul cincisprezece în lume
                  24
               .

               Rata șomajului

                     Sursă: Eurostat
                  25
                și ELSTAT

               23.Majoritatea disponibilizărilor (70,7 %) sunt concentrate în regiunea Attica, în timp ce restul au avut loc în alte 10 regiuni
                  26
                (29,3 %). La sfârșitul anului 2016, rata șomajului în Attica a fost de 22,9 %, în timp ce pentru celelalte 10 regiuni în cauză, aceasta a variat între 19,5 % în regiunea Mării Egee și 26,8 % în regiunile Epir și Macedonia de Vest
                  27
               . În plus, există o lipsă de oferte de locuri de muncă în aceste regiuni în comparație cu numărul mare de solicitanți de locuri de muncă. 306 749 de persoane au fost înregistrate ca aflându-se în căutarea unui loc de muncă în aceeași perioadă (februarie 2016) doar în regiunea Attica.

               24.În acest cadru, disponibilizările înregistrate în întreprinderile din sectorul comerțului cu amănuntul au înrăutățit situația în regiunile care fuseseră deja grav afectate de efectele negative ale crizei.

               Explicația circumstanțelor excepționale care stau la baza admisibilității cererii

               25.Grecia susține că această cerere ar trebui să fie asimilată unei cereri în temeiul articolului 4 alineatul (1) litera (a) din Regulamentul privind FEG, având în vedere circumstanțele excepționale care au un impact grav asupra ocupării forței de muncă și asupra economiei locale, regionale sau naționale. Cerințele prevăzute la articolul 4 alineatul (1) litera (b) nu sunt îndeplinite în totalitate deoarece este dificil să se demonstreze că două regiuni de nivelul NUTS 2 separate de apă (EL42 și EL43
                  28
               ) se învecinează cu celelalte regiuni în cauză și fac parte din aceeași piață locală sau regională a muncii.

               26.Contiguitatea în sensul articolului 4 alineatul (1) litera (b), în cazul a două regiuni separate de apă, nu este definită în Regulamentul privind FEG, iar Grecia susține că acești 20 de lucrători
                  29
                care au fost concediați din magazine care aparțin aceleiași societăți-mamă Electroniki Athinon SA ar trebui să fie tratați în mod egal și să beneficieze de același tip de măsuri ca și alți lucrători disponibilizați în regiunile situate pe continent.

               27.În plus, aceste 2 regiuni separate prin apă sunt piețe ale muncii locale izolate, de mici dimensiuni și ambele regiuni au deja o rată a șomajului foarte ridicată, de 19,5 % în Sudul Mării Egee și de 23,5 % în Creta.

               Beneficiari vizați și acțiuni propuse

               Beneficiari vizați

               28.Se estimează că numărul lucrătorilor disponibilizați care vor beneficia de măsuri se ridică la 725. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Numărul de
                           beneficiari vizați

                        Sexul:

                        Bărbați:

                        408

                        (56,3 %)

                        Femei:

                        317

                        (43,7 %)

                        Cetățenie:

                        Cetățeni ai UE:

                        714

                        (98,5 %)

                        Cetățeni din afara UE:

                        11

                        (1,5 %)

                        Grupa de vârstă:

                        15-24 ani:

                        0

                        (0,0 %)

                        25-29 ani:

                        26

                        (3,6 %)

                        30-54 ani:

                        81

                        (11,2 %)

                        55-64 ani:

                        438

                        (60,4 %)

                        peste 64 de ani:

                        180

                        (24,8 %)

               Eligibilitatea acțiunilor propuse

               29.Serviciile personalizate care vor fi puse la dispoziția lucrătorilor disponibilizați constau în acțiunile descrise mai jos:

               –Consiliere profesională: Această măsură de însoțire, care va fi oferită tuturor participanților, cu o atenție deosebită acordată beneficiarilor în vârstă, presupune 25 de sesiuni individuale de câte 45 de minute cu un consilier specializat și cuprinde următoarele etape:

               1 Informare. Prima măsură destinată tuturor participanților oferă informații de bază despre proiect și perspectivele pe care le au dacă acceptă să participe la acesta.

               2 Înregistrarea beneficiarilor și explorarea nevoilor. Aceasta include furnizarea de informații cu privire la serviciile și programele de formare profesională disponibile, competențele și cerințele de formare, precum și pregătirea unui dosar individual al tuturor participanților.

               3 Procedura de evaluare personală și profesională. Acesta are rolul de a-i ajuta pe lucrători să-și identifice propriile competențe și oportunitățile și limitările legate de centrele lor de interes și să-și stabilească un plan realist de carieră. Rezultatul va fi o evaluare personală și profesională a participantului, care include competențele, calificările și nevoile de formare ale acestuia.

               4 Procedura de dezvoltare personală și profesională. Acesta include: (1) formare în materie de competențe orizontale
                  30
               ; (2) asistență și tehnici pentru căutarea unui loc de muncă și formare privind elaborarea de CV-uri și de scrisori de motivare, modalități de pregătire a unui interviu de angajare; (3) orientare profesională: consilierii vor furniza informații actualizate privind aspecte legate de piața muncii și îi vor îndrepta pe participanți către ofertele de locuri de muncă specifice; (4) pregătirea unui proiect individual inițial și a unui plan de acțiune.

               5 Dezvoltarea și pregătirea planului de acțiune individual. Consilierii vor oferi sprijin lucrătorilor și pe durata punerii în aplicare a parcursurilor lor de formare și a planurilor lor individuale de reinserție profesională. Participanții interesați să înființeze o întreprindere vor beneficia de sprijin și de consiliere generală în materie de antreprenoriat.

               6 Monitorizare. Această etapă asigură monitorizarea participanților pe parcursul unei perioade de șase luni după aplicarea măsurilor.

               –Formare, recalificare și formare profesională. Această măsură constă în furnizarea de cursuri de formare profesională pentru lucrători, corespunzătoare necesităților acestora, în special ale beneficiarilor în vârstă și în conformitate cu necesitățile actuale de pe piața forței de muncă. Cele două tipuri de formare sunt: programe de formare profesională continuă, precum și cursuri specializate sau programe educaționale specifice. Cursurile de formare ar putea, de asemenea, să fie completate de stagii.

               –Contribuție la înființarea unei întreprinderi. Pentru a promova spiritul antreprenorial, lucrătorii care îți înființează propria lor întreprindere vor primi până la 15 000 EUR ca o contribuție pentru acoperirea costurilor de înființare. Condiția este ca beneficiarii să își mențină activitatea timp de cel puțin un an.

               –Alocații pentru căutarea unui loc de muncă și alocații pentru formare. Pentru a acoperi cheltuielile ocazionate de participarea la măsura de consiliere profesională, beneficiarii vor primi 40 EUR pentru cheltuielile de participare la o sesiune de 45 minute cu un consilier. În timpul formării, alocația va fi de 3,33 EUR pe oră.

               –Subvenții pentru crearea de locuri de muncă Ca un stimulent pentru angajare, angajatorii vor primi o subvenție de 650 EUR (brut) pe persoană pe o perioadă de șase luni, cu condiția să mențină contractul beneficiarilor FEG pentru o perioadă suplimentară de șase luni după încheierea subvenției.

               30.Acțiunile propuse descrise în prezentul document constituie măsuri active de ocupare incluse printre acțiunile eligibile definite la articolul 7 din Regulamentul privind FEG. Aceste acțiuni nu înlocuiesc măsurile pasive de protecție socială.

               31.Grecia a furnizat informațiile necesare privind acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Autoritățile elene au confirmat că o contribuție financiară din partea FEG nu va înlocui astfel de acțiuni.

               Bugetul estimat

               32.Costurile totale estimate sunt de 4 915 250 EUR, incluzând cheltuieli pentru servicii personalizate de 4 720 250 EUR și cheltuieli pentru activitățile de pregătire, gestionare, informare și publicitate, control și raportare de 195 000 EUR.

               33.Contribuția financiară totală solicitată din FEG este de 2 949 150 EUR (60 % din totalul costurilor).

                        Acțiuni

                        Numărul estimat al participanților

                        Costul estimat per participant
                        (în EUR)

                        Costuri totale estimate

                        (în EUR)

                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]

                        Servicii de consiliere profesională (Επαγγελματική συμβουλευτική)

                        725

                        1 250

                        906 250

                        Formare profesională (Επαγγελματική Κατάρτιση)

                        680

                        1 500

                        1 020 000

                        Formare/educație specializată (Εξειδικευμένη κατάρτιση / εκπαίδευση)

                        45

                        4 000

                        180 000

                        Contribuție la înființarea unei întreprinderi (Συνεισφορά για σύσταση επιχείρησης)

                        65

                        15 000

                        975 000

                        Subtotal (a):

                        Procent din pachetul de servicii personalizate

                        –

                        3 081 250

                        (65,28 %)

                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]

                        Alocații pentru căutarea unui loc de muncă (Επιδόματα αναζήτησης εργασίας)

                        725

                        1 000

                        725 000

                        Alocații pentru formare (Επιδόματα κατάρτισης)

                        680

                        1 000

                        680 000

                        Subvenții pentru crearea de locuri de muncă (Επιδότηση θέσεων εργασίας)

                        60

                        3 900

                        234 000

                        Subtotal (b):

                        Procent din pachetul de servicii personalizate:

                        –

                        1 639 000

                        (34,72 %)

                        Acțiuni în temeiul articolului 7 alineatul (4) din Regulamentul privind FEG

                        1. Activități de pregătire

                        –

                        25 000

                        2. Gestionare

                        –

                        90 000

                        3. Informare și publicitate

                        –

                        55 000

                        4. Control și raportare

                        –

                        25 000

                        Subtotal (c):

                        Procent din costurile totale:

                        –

                        195 000

                        (3,97 %)

                        Costuri totale (a + b + c):

                        –

                        4 915 250

                        Contribuție din FEG (60 % din costurile totale)

                        –

                        2 949 150

               34.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Grecia a confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare.

               35.Grecia a confirmat că respectivele costuri ale investițiilor pentru activități independente, înființarea de noi întreprinderi și preluarea întreprinderilor de către angajați nu vor depăși 15 000 EUR per beneficiar.

               Perioada de eligibilitate a cheltuielilor

               36.Grecia a început furnizarea serviciilor personalizate către beneficiarii vizați la 13 iulie 2017. Prin urmare, cheltuielile aferente acțiunilor vor fi eligibile pentru o contribuție financiară din FEG de la 13 iulie 2017 până la 13 iulie 2019.

               37.Grecia a început plata cheltuielilor administrative pentru punerea în aplicare a FEG la 5 iunie 2017. Prin urmare, cheltuielile privind activitățile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 5 iunie 2017 până la 13 ianuarie 2020.

               Complementaritatea cu acțiunile finanțate din fonduri naționale sau ale Uniunii

               38.Sursa de prefinanțare sau de cofinanțare națională este programul de investiții publice al Ministerului elen al Dezvoltării.

               39.Grecia a confirmat faptul că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale

               40.Grecia a indicat faptul că pachetul coordonat de servicii personalizate a fost elaborat în consultare cu Secretarul General și cu reprezentanții Institutului muncii al Confederației generale a lucrătorilor din Grecia (GSEE).

               41.În ianuarie 2017, au avut loc șase reuniuni la biroul Secretarului General al Ministerului Muncii; trei dintre aceste reuniuni au avut loc între Secretarul General și reprezentanții GSEE și celelalte trei între Secretarul General și Comitetul de coordonare al lucrătorilor disponibilizați.

               Sistemul de gestiune și de control

               42.Cererea conține o descriere a sistemului de gestionare și control, care precizează responsabilitățile organismelor implicate. Grecia a notificat Comisiei faptul că organismele care vor gestiona și vor controla contribuția financiară sunt cele care gestionează și controlează finanțarea din Fondul social european (FSE) în Grecia. Grupul de lucru privind cadrul de referință strategic național (CRSN) al departamentului economiei sociale și al ocupării forței de muncă din cadrul Ministerului Muncii, Securității Sociale și Solidarității Sociale va acționa în calitate de autoritate de management, EDEL (Comisia de audit financiar) în calitate de autoritate de audit, iar Serviciul special de certificare și de verificare a programelor cofinanțate, în calitate de autoritate de certificare.

               Angajamentele asumate de statul membru în cauză

               43.Grecia a oferit toate garanțiile necesare cu privire la următoarele:

               –principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;

               –cerințele stipulate în legislația națională și în cea a UE privind concedierile colective au fost respectate;

               –întreprinderile care au efectuat disponibilizările și care și-au continuat activitățile după disponibilizări și-au respectat obligațiile legale aplicabile în cazul disponibilizărilor și au luat măsurile adecvate pentru lucrătorii lor;

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;

               –acțiunile propuse vor fi complementare cu acțiunile finanțate din fondurile structurale;

               –contribuția financiară din FEG va respecta normele procedurale și materiale ale Uniunii privind ajutoarele de stat.

               IMPLICAȚIILE BUGETARE

               Propunerea bugetară

               44.FEG nu depășește o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  31
               .

               45.După examinarea cererii în conformitate cu condițiile stabilite la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea FEG pentru suma de 2 949 150 EUR, reprezentând 60 % din costurile totale ale acțiunilor propuse, în scopul de a furniza o contribuție financiară pentru cerere.

               46.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  32
               .

               Acte conexe

               47.În același timp cu prezentarea acestei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 2 949 150 EUR.

               48.În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Fondului european de ajustare la globalizare în urma unei
                  cereri din partea Greciei – EGF/2017/003 GR/Attica retail)

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  33
               , în special articolul 15 alineatul (4),

               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  34
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară activități independente a căror activitate a încetat ca urmare a schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le acorde asistență în procesul de reintegrare pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului
                  35
               .

               (3)La 13 aprilie 2017, Grecia a prezentat o cerere de mobilizare a FEG în ceea ce privește disponibilizările care au avut loc în sectorul economic clasificat în conformitate cu Clasificarea statistică a activităților economice în Comunitatea Europeană (NACE), Revizia 2 diviziunea 47 („Comerț cu amănuntul, cu excepția autovehiculelor și motocicletelor) în regiunile de nivel 2 conform nomenclatorului unităților teritoriale de statistică („NUTS”)
                  36
                Attica (EL30), Macedonia de Est, Tracia (EL11), Macedonia centrală (EL12), Macedonia de Vest (EL13), Tesalia (EL14), Epir (EL21), Grecia de Vest (EL23), Grecia Centrală (EL24), Peloponez (EL25), Sudul Mării Egee (EL42) și Creta (EL43) din Grecia. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013.

               (4)În conformitate cu articolul 4 alineatul (2) din Regulamentul (UE) nr. 1309/2013, cererea din partea Greciei este considerată admisibilă, deoarece disponibilizările au un impact semnificativ asupra ocupării forței de muncă și asupra economiei locale, regionale sau naționale.

               (5)Prin urmare, FEG ar trebui mobilizat pentru a se furniza o contribuție financiară în valoare de 2 949 150 EUR ca urmare a cererii depuse de Grecia.

               (6)Pentru a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2017, se mobilizează din Fondul european de ajustare la globalizare suma de 2 949 150 EUR în credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]
                  37*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)
                  JO L 347, 20.12.2013, p. 855.

                     (2)
                  În sensul articolului 3 din Regulamentul privind FEG.

                     (3)
                  Macedonia de Est, Tracia (EL11), Macedonia centrală (EL12), Macedonia de Vest (EL13), Tesalia (EL14), Epir (EL21), Grecia de Vest (EL23), Grecia Centrală (EL24), Peloponez (EL25), Sudul Mării Egee (EL42) și Creta (EL43)

                     (4)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (5)
                  JO L 393, 30.12.2006, p. 1.

                     (6)
                  În conformitate cu articolul 7 al patrulea paragraf din Regulamentul (UE) nr. 1309/2013.

                     (7)
                  Idem nota de subsol nr. 3

                     (8)
                  Cele 9 întreprinderi au magazine și supermarketuri care vând aparatură electronică și electrică, calculatoare, produse cosmetice, îmbrăcăminte, încălțăminte, produse alimentare și băuturi etc. Două întreprinderi (ΗΛΕΚΤΡΟΝΙΚΗ ΑΘΗΝΩΝ Α.Ε.Ε și ΣΑΡΑΦΙΔΗΣ Α.Ε.) au dat faliment, iar celelalte șapte și-au continuat activitatea.

                     (9)

                  https://ec.europa.eu/info/sites/info/files/ecfin_forecast_spring_110517_el_en.pdf

                     (10)
                  PIB-ul și principalele sale componente (producție, venituri și cheltuieli), cod: nama_10_gdp.

                     (11)
                  În Grecia, pragul sărăciei este de 4 500 EUR pe persoană pe an (pentru persoane fizice) și de 9 450 EUR pentru gospodării formate din doi adulți și doi copii.

                     (12)

                  http://www.imegsevee.gr/dtimegsevee/1078--l-r

                     (13)
                  Institutul întreprinderilor mici din cadrul Confederației elene a profesioniștilor, artizanilor și comercianților.

                     (14)
                  Indicatorul privind încrederea consumatorilor este media ponderată a procentului de răspunsuri pozitive și negative.

                     (15)

                  http://iobe.gr/docs/situation/BCS_01032017_PRE_GR.pdf

                     (16)
                  EGF/2010/010 CZ/Unilever, EGF/2010/016 ES/Aragón Retail, EGF/2011/004 EL/ALDI Hellas, EGF/2014/009 EL/Sprider Stores, EGF/2014/013 EL/Odyssefs Fokas, EGF/2015/011 GR/Supermarket Larissa, EGF/2016/005 NL/Drenthe Overijssel Retail.

                     (17)

                  http://www.bankofgreece.gr/BogEkdoseis/Summary_Annrep2016.pdf

                     (18)

                  https://www.nbg.gr/greek/the-group/press-office/e-spot/reports/Documents/SMEs%20Survey_Retail%20Trade%20(September%202016).pdf

                     (19)
                  http://www.pressreader.com/greece/naftemporiki/20170111/281784218780186

                     (20)

                  http://www.statistics.gr/en/statistics/-/publication/DKT39/2017-M05

                     (21)

                  www.greekecommerce.gr/gr/file-download/eltrun-ecommerce-b2c-2016

                     (22)
                  Eurostat: Codul tsdec450.

                     (23)

                  http://www.inegsee.gr/ekdosi/etisia-ekthesi-2016-ine-gsee-i-elliniki-ikonomia-ke-i-apascholisi/

                     (24)
                  Sursă: ILO.
                  http://www.ilo.org/global/about-the-ilo/multimedia/maps-and-charts/WCMS_442905/lang--en/index.htm

                     (25)
                  Codul tsdec450.

                     (26)
                  Idem nota de subsol nr. 3

                     (27)

                  http://www.statistics.gr/documents/20181/44dfe0a4-2f54-47c0-aa04-83b6d56508f8

                     (28)
                  EL42 - Sudul Mării Egee și EL43 - Creta

                     (29)
                  12 lucrători în EL42 - Sudul Mării Egee și 8 lucrători în EL43 - Creta

                     (30)
                  Competențe orizontale cum ar fi: adaptarea la situații noi, procesul decizional, căutarea unui loc de muncă etc.

                     (31)
                  JO L 347, 20.12.2013, p. 884.

                     (32)
                  JO C 373, 20.12.2013, p. 1.

                     (33)
                  JO L 347, 20.12.2013, p. 855.

                     (34)
                  JO C 373, 20.12.2013, p. 1.

                     (35)
                  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (36)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (37)
                   Data urmează să fie inserată de Parlament înainte de publicarea în JO.